Die Demokratischi Republik Kongo (dt. Uschbrooch: [ˈkɔŋgo], frz.: [kɔ̃ˈgo]) (DR Kongo), bis 1960 Belgisch Kongo, vo 1971 bis 1997 Zaïre, lit in Zentralafrika und gränzt an (vo Norde im Uhrzeigersinn) die Zentralafrikanischi Republik, dr Sudan, Uganda, Ruanda, Burundi, Tansania, Sambia, Angola und d Republik Kongo. S isch dr Flechi noch dr drittgröscht und noch dr Bevölkerig dr viertgröscht Schtaat z Afrika. Die Demokratischi Republik Kongo sött nit mit dr Republik Kongo verwäggslet wärde, wo grad weschdlig non erä lit.